ന്യുമോണിയ പ്രതിരോധ വാക്സിന് കേരളത്തിലും കുട്ടികള്ക്കിനി ഒരു വാക്സിന് കൂടി തിരുവനന്തപുരം: ന്യോമോണിയക്കെതിരെ പുതിയ പ്രതിരോധ വാക്സിന് എത്തി. രണ്ടുവയസ്സില്താഴെയുള്ള കുട്ടികള്ക്ക് ആണ് വാക്സീന് നല്കുക. ന്യൂമോകോക്കല് കോണ്ജുഗേറ്റ് വാക്സിന് പി.സി.വി. ആണ് മറ്റു സംസ്ഥാനങ്ങള്ക്കൊപ്പം കേരളത്തിലും നല്കുക. വാക്സിന് പദ്ധതിയുടെ ഉദ്ഘാടനം ഉടന്തന്നെ സംസ്ഥാനത്തുണ്ടാകും. ഡോസേജ്, വാക്സിന് നല്കേണ്ട രീതി തുടങ്ങിയ പരിശീലനം നല്കുന്നവയെ കുറിച്ചുള്ള ചര്ച്ചകള് നടന്നുകൊണ്ടിരിക്കുകയാണ്. ഒന്നരമാസത്തിലും മൂന്നരമാസത്തിലും ഒരോ ഡോസ് വീതവും ഒരു വയസിന് ശേഷം ബൂസ്റ്റര് ഡോസുമാണ് നല്കുക. ഗുരുതര ന്യുമോണിയക്കു കാരണം മിക്കപ്പോഴും ന്യൂമോ കോക്കല് ബാക്ടീരിയയാണ്. രക്തം, ചെവി, സൈനസ് എന്നിവയിലെ അണുബാധ, മെനിഞ്ചൈറ്റിസ് എന്നിവയ്ക്കും ഈ ബാക്ടീരിയ കാരണമാകുന്നുണ്ട്. നിലവില് കുട്ടികള്ക്ക് നകുന്ന പെന്റാവലന്റ് വാക്സിനില് ബാക്ടീരിയ മൂലമുണ്ടാകുന്ന ന്യൂമോണിയക്കെതിരായ ഹിബ് വാക്സിന് ഹീമോഫിലസ് ഇന്ഫ്ളുവന്സ ടൈപ്ബി ഉള്പ്പെടുത്തിയിട്ടുണ്ട്. ഇതോടൊപ്പമാണ് പി.സി. വാക്സിന്കൂടി നല്കുന്നത്. കുട്ടികള്ക്ക് നിലവില് നല്കി കൊണ്ടിരിക്കുന്ന പെന്റാവലന്റ് വാക്സിനില് ഹിബ് വാക്സിന് ഉള്പ്പെടുത്തിയിട്ടുണ്ട്. ഇത് ബാക്ടീരിയ കാരണമുണ്ടാകുന്ന ന്യുമോണിയക്ക് ഫലപ്രദമാണ്. ഇനി മുതല് ഹിബ് വാക്സിനോടൊപ്പമാണ് ഈ പുതിയ വാക്സിന് കൂടി നല്കുന്നത്. ഇതോടെ ന്യുമോണിയയെ ചെറുക്കാനുള്ള കരുത്ത് കുട്ടികള്ക്ക് കൂടുമെന്നാണ് പറയുന്നത്. 2017ല് അവതരിപ്പിച്ച് വിവിധ സംസ്ഥാനങ്ങളില് നടപ്പാക്കിവരുന്ന പദ്ധതി കൂടുതല് സംസ്ഥാനങ്ങളിലേക്ക് വ്യാപിപ്പിക്കുന്നതിന്റെ ഭാഗമായാണ് കേരളത്തില് ഇതിനുള്ള അംഗീകാരം നല്കിയിരിക്കുന്നത്. ഇതുവഴി നിലവില് കുട്ടികള്ക്കായി നടത്തിവരുന്ന സാര്വത്രിക പ്രതിരോധ പദ്ധതിയുടെ ഭാഗമായുള്ള വാക്സിനുകളുടെ കൂടെ പുതിയൊരു വാക്സിന് കൂടി അവതരിപ്പിക്കപ്പെടുകയാണ്. Tags